b'\n_START_ARTICLE_\nJosef Allen Hynek\n_START_SECTION_\n\xc5\xbdivljenje in delo\n_START_PARAGRAPH_\nLeta 1931 je diplomiral na Univerzi v Chicagu. Doktoriral je iz astrofizike leta 1935 na Yerkesovem observatoriju. Pridru\xc5\xbeil se je Oddelku za fiziko in astronomijo Dr\xc5\xbeavne univerze Ohia leta 1936. Usmeril se je na raziskovanje razvoja zvezd in iskanje spektroskopskih dvozvezdij._NEWLINE_Med 2. svetovno vojno je kot civilist delal v Laboratoriju uporabnih znanosti Johns Hopkins, kjer je za Ameri\xc5\xa1ko vojno mornarico pomagal razvijati vrsto radijskega v\xc5\xbeigalnika._NEWLINE_Hynek je bil znanstveni svetovalec Vojnega letalstva ZDA med letoma 1947 in 1949 pri Projektu Znak, od leta 1949 do leta 1952 pri Projektu Zloba (Grudge) in od leta 1952 do 1969 pri Projektu Modra knjiga.'